Z A P I S N I K
Sa 2. sjednice Vijeća Mjesnog odbora Sloboština, održane dana 
07. srpnja 2021. godine u objektu mjesne samouprave Sloboštine,
s početkom u 19:00 sati


NAZOČNI ČLANOVI VIJEĆA: Josip Benko, Srećko Krivić, Darko Konjiković, Martina Hegedušić, Antonio Pavlečić, Danica Jurčić Spasović, Goran Ratković

Ostali nazočni: Petra Crnko , Mario Hrgović, Valentino Rajković

Predsjedava Goran Ratković, predsjednik Vijeća.

Zapisnik vodi: Martina Hedgedušić, vijećnica u Vijeću

	Predsjednik konstatira da je na početku otvaranja Sjednice nazočno 7 od ukupno 7 članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora Sloboština. 

USVAJANJE ZAPISNIKA

	Bez rasprave, sa 7 glasova ˝ZA˝, Vijeće prihvaća tekst Zapisnika 1. sjednice održane 24. lipnja 2021. 

USVAJANJE DNEVNOG REDA

Nakon dopune 5. točke dnevnog reda prema prijedlogu vijećnika Srećka Krivića, Vijeće Mjesnog odbora jednoglasno (7 glasova „ZA“) prihvaća dnevni red.

D n e v n i     r e d

1. Korištenje prostora MO Sloboština   – informacija
2. Rasprava o planiranim projektima u 2021. – informacija
       -  Financijski plan Mjesnog odbora Sloboština za 2021., informacija
      - Prijedlog prioriteta Plana komunalnih aktivnosti Gradske četvrti Novi Zagreb 
           – istok za 2021., informacija
3. Kanali komunikacije VMO Sloboština sa građanima – informacija
4. Problem sigurnosti na parkiralištima na području MO Sloboština – informacija
5. Pješačka zona na području MO Sloboština – zaključak, donosi se
6. Postavljanje česmi za vodu na području MO Sloboština- informacija
7. Obilježavanje Dana pobjede i domovinske zahvalnosti i Dana branitelja – zaključak, donosi se
8.  Pitanja, prijedlozi i obavijesti.






Ad. 1. Korištenje prostora MO Sloboština - informacija


Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Antonio Pavlečić, Srećko Krivić, Martina Hegedušić, Danica Spasović Juričić, Darko Konjiković

Vijeće Mjesnog odbora Sloboština raspravljalo je o rasporedu korištenja prostora u nadolazećem razdoblju, a nakon isteka aktualnih rješenja i problemu čišćenja prostora i održavanjem čistoće od strane drugih korisnika (udruga i poslovnih korisnika) te o nedostacima prostora (sanitarni čvor koji je izvan funkcije).


Ad.2 .  Rasprava o planiranim projektima u 2021.- informacija

Članovi vijeća primili su pisani materijal uz poziv za sjednicu te ih Predsjednik o tome informira. 

U raspravi sudjeluju: Goran Ratković, Antonio Pavlečić, Danica Spasović Juričić, Srećko Krivić

Vijeće Mjesnog odbora Sloboština raspravljalo je o financijskom planu MO Sloboština za 2021. i planiranim projektima u 2021.g. Vijeće MO Sloboština zatražit će od odgovarajućih gradskih službi i Predsjednika Gradske četvrti informaciju o započetim aktivnostima na području MO Sloboština i uvid u projekte i već potpisane ugovore.


Ad. 3. - Kanali komunikacije VMO Sloboština sa građanima - informacija

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Martina Hegedušić, Danica Spasović Juričić, Antonio Pavlečić, Darko Konjiković, Josip Benko

Vjeće MO Sloboština raspravljalo je o kanalima komunikacije sa građanima. Kanali komunikacije će za sada biti službeni e-mail mjesnog odbora, dežurstva za građane u prostorijama mjesnog odbora, oglasna ploča i letci te šetnje naseljem kao direktni kontakt sa građanima. Facebook stranica će se otvoriti naknadno i  po potrebi.



Ad. 4. Problem sigurnosti na parkiralištima na području MO Sloboština - informacija

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Danica Spasović Juričić, Martina Hegedušić, Srećko Krivić, Antonio Pavlečić, Darko Konjiković

Vijeće MO Sloboština raspravljalo je o sigurnosti na parkiralištima na području MO Sloboština. Svi vijećnici suglasni su o postojanju problema sigurnosti na parkiralištima i o potrebi pojačanih policijskih patrola. Raspravlja se i o potrebi dodatne edukacije građana u suradnji s MUP-om. Vijeće MO Sloboština suglasno je da se zbog pogoršanja sigurnosti vozila na parkinzima na području MO Sloboština kontaktira odgovarajuća služba unutar MUP-a i da se inzistira da se pojačaju noćne kontrole na parkiralištima u naselju. Također, dogovoreno je da se kontaktira i nadležna gradska služba odgovorna za uređenje krošnji drveća. 

Ad.5. - Pješačka zona na području MO Sloboština – zaključak, donosi se

Članovi Vijeća od Predsjednika usmeno su informirani o predmetu rasprave i odlučivanju.

Predsjednik VMO Sloboština  uvrštava u Dnevni red, dopunu ove točke, a na prijedlog vijećnika Srećka Krivića  - rasprava o uvođenju pojačanih ophodnji prometnog redarstva u pješačkim zonama.

U raspravi sudjeluju: Goran Ratković, Srećko Krivić, Danica Juričić Spasović, Antonio Pavlečić, Josip Benko, Martina Hegedušić, Darko Konjiković

Vijeće Mjesnog odbora Sloboština jednoglasno (7 „za“) donosi


Z A K LJ U Č A K
o raspravi o pješačkoj zoni na području MO Sloboština


1. Vijeće Mjesnog odbora Sloboština raspravljalo je o problemu pješačkih zona na području MO Sloboštiona.

2. Vijeće Mjesnog odbora Sloboština donosi zaključak kojim će Vijeće MO poslati dopis pravnim osobama na području pješačke zone o korištenju pješačke zone za dostavu isključivo u određenom vremenu sukladno važećem Zakonu. Poslat će se i dopis Prometnom redarstvu o pojačanim kontrolama. Predstavnici stanara upoznat će se s navedenim akcijama i educirati građani putem njih.  Vijeće MO provjerit će termine dostave sukladno važećem Zakonu prije slanja dopisa te dogovoriti sastanak sa prometnim redarom i pozvati ga na buduću sjednicu u kojoj će ovo biti jedna od točaka dnevnog reda.

3. Ovaj Zaključak dostavlja se Vijeću Gradske četvrti Novi Zagreb-istok.



Ad. 6. - Postavljanje česmi za vodu na području MO Sloboština - informacija

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Antonio Pavlečić, Srećko Krivić, Danica Juričić Spasović, Darko Konjiković


Vijeće Mjesnog odbora Sloboština raspravljalo je o postavljanju česmi sa pitkom vodom (2 lokacije). Dogovreno je da će se kontaktirati nadležne gradske službe koje bi izašle na teren i koje bi stručnom procjenom utvrdile točne lokacije na kojima bi te česme bile postavljene. Također, od nadležnog gradskog ureda zatražit će se i izračun kompletnih troškova postavljanja česmi. 


Ad. 7. - Obilježavanje Dana pobjede i domovinske zahvalnosti i Dana branitelja – zaključak, donosi se

Članovi Vijeća od Predsjednika usmeno su informirani o predmetu rasprave i odlučivanju.

U raspravi sudjeluju: Goran Ratković, Antonio Pavlečić

Vijeće Mjesnog odbora Sloboština jednoglasno (7 „za“) donosi

                                                        
                                                           Z A K LJ U Č A K
O obilježavanju Dana pobjede i domovinske zahvalnosti i Dana branitelja


1. Vijeće Mjesnog odbora Sloboština raspravljalo je o obilježavanju Dana pobjede i domovinske zahvalnosti i Dana branitelja

2. Vijeće Mjesnog odbora Sloboština odlučilo je da će se kao i u dosadašnjoj dobroj praksi Dan pobjede i domovinske zahvalnosti i Dana branitelja obilježiti na način da se izdvoje sredstva za svijeće i vijenac koji će se položiti kod spomenika poginulim braniteljima u Sloboštini. Vijeće MO iz nespomenutih rashoda retroaktivno će financirati kupovinu vijenca i svijeća. Prikupit će se ponuda od poslovnih subjekata za vijenac i svijeće. Poslat će se dopis predstavnicima HVIDR-e Novi Zagreb Istok i Novi Zagreb Zapad u kojemu će se ih pozvati na sudjelovanje u zajedničkom obilježavanju tj polaganju vijenca i odavanju počasti. 

3. Ovaj Zaključak dostavlja se Vijeću Gradske četvrti Novi Zagreb-istok.


Ad.8. Pitanja, prijedlozi i obavijesti
[bookmark: _GoBack]

Vijećnik Josip Benko iznio je prijedlog o organiziranju Dana Sloboštine uz podršku MO Sloboština.Većina vijećnika predložila je da se Dani Sloboštine uz podršku MO Sloboština organiziraju iduće godine kada će biti dovoljno vremena za organizaciju i planiranje više aktivnosti za različite grupe građana i kada će to dozvoliti epidemiološki uvjeti. Vijeće je raspravljalo i o idućem terminu sjednice, za koji je predložen kraj kolovoza. Točan datum dogovorit će se naknadno, kako bi se zbog godišnjih odmora mogao osigurati potreban kvorum..


Obzirom da više nije bilo pitanja i prijedloga predsjednik Vijeća zaključuje sjednicu u 21:15 sati.


KLASA: 026-02/21-002/1163
URBROJ: 251-06-11-905-21-2
Zagreb, 07. srpnja 2021. 

Zapisnik sastavila:							
Martina Hegedušić
Predsjednik 
Vijeća Mjesnog odbora
Sloboština
Goran Ratković
